# Mathias Bellino

Mathias Bellino (Mollans-sur-Ouvèze, 21 d'agost de 1991) és un antic pilot d'enduro occità de renom internacional. Al llarg de la seva carrera va guanyar un Campionat del món d'enduro Júnior (2012) i un en categoria E3 (2015), a més de dos campionats de França júnior (un d'enduro i un de motocròs). També va formar part de l'equip estatal francès que va obtenir la victòria al Junior Trophy dels Sis Dies Internacionals d'Enduro tres anys seguits (del 2011 al 2013).
Bellino va començar a competir en motocròs de ben petit. El 2004, a tretze anys, en va guanyar la Lliga del Llenguadoc-Rosselló en categoria Minime/Cadet i la Copa de les Regions en 85 cc. El 2008 va guanyar el Campionat de França de motocròs en categoria Júnior i el 2011, havent passat ja a competir en enduro, el seu primer Junior Trophy als ISDE. Poc després va començar a encadenar els seus èxits internacionals, després dels quals, el 2016, encara va ser subcampió del món d'enduro en la categoria E2 i en l'absoluta (EnduroGP), així com subcampió de França de la mateixa categoria.
A finals del 2017, quan el seu contracte amb Husqvarna va vèncer, Bellino va decidir de passar a competir en ral·lis raid, especialment al Ral·li Dakar, i fitxà per Honda. El 28 d'agost del 2018 va patir un greu accident mentre participava al Ral·li Ruta 40 a l'Argentina arran del qual va quedar paraplègic. El març del 2019, acceptà l'oferta de l'equip francès ORP Honda i va esdevenir director del seu equip de competició per al mundial d'EnduroGP.

## Palmarès

Font:

### Motocròs

* 2004
** Guanyador de la Lliga del Llenguadoc-Rosselló en categoria Minime/Cadet
** Guanyador de la Copa de les Regions en 85 cc
* 2008
** Campió de França de motocròs Júnior 125 cc

### Enduro

* 2011
** Guanyador del Junior Trophy als ISDE
* 2012
** Campió del món d'enduro EJ
** Guanyador del Junior Trophy als ISDE
* 2013
** Campió de França d'enduro Júnior
** Guanyador del Junior Trophy als ISDE
* 2015
** Campió del món d'enduro E3

## Referències

* ↑ Paupert, Philippe; Burlet, Jean-Pierre. «Mathias Bellino, champion du monde d'enduro moto» (en francès). francebleu.fr, 07-11-2015. [Consulta: 1r juny 2023].
* 1 2 3 «Palmarès» (en francès). mathiasbellino.com. [Consulta: 1r juny 2023].
* ↑ «Mathias Bellino y Christophe Nambotin pasan por quirófano» (en castellà). moto1pro.com. [Consulta: 1r juny 2023].
* 1 2 «Mathias Bellino (France)» (en anglès i castellà). rabaconda.com. [Consulta: 1r juny 2023].
* ↑ «La historia de Mathias Bellino» (en castellà). esdemotos.com, 17-09-2018. [Consulta: 1r juny 2023].
* ↑ Guey, Alex. «Le nouveau combat de Mathias Bellino» (en francès). ledauphine.com, 25-07-2019. [Consulta: 1r juny 2023].
* ↑ «Mathias Bellino debuta como mánager en el equipo Honda ORC de EnduroGP» (en castellà). fueluniverse.tv, 01-03-2019. [Consulta: 1r juny 2023].

## Enllaços externs

* Mathias Bellino - Lloc web oficial (francès)
Campions del Món d'Enduro 3$^1$ :
2004 - Samuli Aro
2005 - David Knight
2006 - David Knight
2007 - Ivan Cervantes
2008 - Samuli Aro
2009 - Ivan Cervantes
2010 - David Knight
2011 - Mika Ahola
2012 - Christophe Nambotin
2013 - Christophe Nambotin
2014 - Matthew Phillips
2015 - Mathias Bellino
2016 - Steve Holcombe
2017 - Steve Holcombe
2018 - Steve Holcombe
2019 - Steve Holcombe
2020 - Bradley Freeman
2021 - Bradley Freeman
2022 - Bradley Freeman
2023 - Bradley Freeman
2024 - Bradley Freeman :
$^1$En cursiva, campions que guanyaren també el títol d'EnduroGP aquella temporada. :